ગતવર્ષે ટેકાના ભાવે મગફળી ખરીદીમાં કૌભાંડ આચરવામાં આવ્યા બાદ આ વર્ષે સરકારે પુરવઠા નિગમ મારફતે ખેડૂતો પાસેથી પ્રતિમણ ૧૦૦૦ રૂપિયાના ભાવે મગફળી ખરીદવાની જાહેરાત કરી હતી અને આજથી મોરબી યાર્ડમાં ખરીદી શરૂ કરી દૂધના દાજ્યા છાશ પણ ફૂંકી ફૂંકીને પીવે તેમ ખેડૂતોની મગફળી ઉચ્ચ ક્વોલિટીની હોય ૬૫થી ૭૦નો ઉતારો હોય અને કાંકરા કે કચરો ન હોય તો જ ખરીદવાના નિયમો લાગુ કરી ખેડૂતો ગુણી ભરીને લાવેલ મગફળી મેદાનમાં ઢગલા કરે તો જ ખરીદવાનો ફરજીયાત નિયમ કરતા ખેડૂતોમાં દેકારો બોલી ગયો હતો વધુમાં ખેડૂતો દ્વારા સરકારના ટેકાના ભાવે ખરીદીના જડ નિયમોમાં મગફળીની ખુલ્લા મેદાનમાં ઢગલા કરવાના આગ્રહ સામે ખેડૂતોએ જણાવ્યું હતું કે, ટ્રેકટરમાંથી સેમ્પલ લેવામાં આવે તેનો કોઈ વિરોધ નથી પરંતુ ઢગલા કર્યા બાદ ખેડૂતોને કહેવામાં આવે કે આ મગફળી ખરીદી શકાય નહિ તો માલ ઠાલવવાનો અને પાછો ભરવાની મજૂરી કોણ ચૂકવે ?